Neuvoston päätöslauselma, annettu 20 päivänä joulukuuta 1996, henkilöistä, jotka tekevät yhteistyötä oikeusviranomaisten kanssa kansainvälisen järjestäytyneen rikollisuuden torjunnassa



Virallinen lehti nro C 010 , 11/01/1997 s. 0001 - 0002



NEUVOSTON PÄÄTÖSLAUSELMA, annettu 20 päivänä joulukuuta 1996, henkilöistä, jotka tekevät yhteistyötä oikeusviranomaisten kanssa kansainvälisen järjestäytyneen rikollisuuden torjunnassa (97/C 10/01) EUROOPAN UNIONIN NEUVOSTO, joka otaa huomioon Euroopan unionista tehdyn sopimuksen, ottaa huoimioon oikeus- ja sisäasiainministerien Koldingissa (Tanskassa) 6. ja 7. toukokuuta 1993 pitämässään kokouksessa hyväksymän päätöslauselman, jossa vaaditaan laajempaa ja tehokkaampaa yhteistyötä Euroopan unionin puitteissa kansainvälisen järjestäytyneen rikollisuuden torjunnassa, ottaa huomioon kansainvälistä järjestäytynyttä rikollisuutta käsittelevän tilapäisen työryhmän kertomuksessa annetut suositukset, jotka neuvosto hyväksyi 29. ja 30. marraskuuta 1993, ottaa huomioon neuvoston 30. marraskuuta ja 1. joulukuuta 1994 tekemät päätelmät, katsoo, että Madridissa 15. ja 16. joulukuuta 1995 kokoontunut Eurooppa-neuvosto vaati toteutettavaksi tarpeelliset operatiiviset toimet kansainvälisen järjestäytyneen rikollisuuden uhkan torjumiseksi, ottaa huomioon neuvoston 23. marraskuuta 1995 hyväksymän päätöslauselman todistajien suojelemisesta kansainvälisen järjestäytyneen rikollisuuden torjunnassa (1), uskoo, että rikollisjärjestöjä koskevaa tietoa voidaan merkittävästi parantaa ja niiden toimia voidaan tehokkaammin rajoittaa käyttämällä lausuntoja, joita tällaisten järjestöjen jäsenet, jotka suostuvat tekemään yhteistyötä oikeusviranomaisten kanssa, antavat toimivaltaisille viranomaisille, ja uskoo, että yksittäistiä henkilöitä pitäisi siksi rohkaista tekemään yhteistyötä oikeusviranomaisten kanssa, A. kehottaa jäsenvaltioita toteuttamaan asianmukaisia toimia rohkaistakseen rikollisten yhteenliittymiin tai kaikenlaisiin muihin rikollisjärjestöihin kuuluvia tai kuuluneita tai järjestyneeseen rikollistoimintaan osallistuneita henkilöitä tekemään yhteistyötä oikeusviranomaisten kanssa. Tässä päätöslauselmassa yhteistyö oikeusviranomaisten kanssa tarkoittaa a) hyödyllisten tietojen antamista toimivaltaisille viranomaisille tutkimusta varten tai todistusaineistona i) rikollisjärjestöjen koostumuksesta, rakenteesta tai toiminnasta, ii) yhteyksistä muihin rikollisryhmiin, mukaan lukien kansainväliset yhteydet, iii) rikoksista, joita nämä järjestöt tai ryhmät ovat tehneet tai saattavat tehdä, b) toimivaltaisten viranomaisten auttamista käytännössä ja konkreettisesti, jotta voitaisiin estää rikollisjärjestöjä hyötymästä laittomista varoista tai rikoksen tuotosta, B. kehottaa jäsenvaltioita arvioimaan A kohdassa määritellyt tavoitteet huomioon ottaen, onko mahdollista niiden kansallisen lainsäädännön yleisiä periaatteita noudattaen myöntää etuja hekilöille, jotka jättävät rikollisjärjestön ja tekevät parhaansa estääkseen rikollisen toiminnan jatkumisen tai erityisesti auttavat poliisia tai oikeusviranomaisia keräämään todisteita, jotka ovat ratkaisevan tärkeitä tapahtumien rekonstruoimiseksi ja rikollisten tunnistamiseksi tai jotka johtavat rikollisten pidättämiseen, C. kehottaa jäsenvaltioita suojelemaan asianmukaisin toimenpitein jokaista henkilöä ja tarvittaessa hänen vanhempiaan, lapsiaan ja muita läheisiä henkilöitä, jotka joutuvat tai saattavat joutua vakavaan ja välittömään vaaraan siksi, että kyseinen henkilö on halukas yhteistyöhön oikeusviranomaisten kansssa; harkitessaan tällaisia toimia jäsenvaltioiden pitäisi ottaa huomioon 23. marraskuuta 1995 hyväksytty päätöslauselma, D. kehottaa jäsenvaltioita helpottamaan oikeusavun antamista kansainvälisen järjestäytyneen rikollisuuden torjunnassa tapauksissa, joihin liityy yksittäisten henkilöiden yhteistyö oikeusviranomaisten kanssa, erityisesti 1. noudattamaan pyynnön esittäneen valtion muodollisuuksia ja menettelyvaatimuksia otettaessa lausuntoja oikeusviranomaisten kanssa yhteistyötä tekeviltä henkilöiltä, silloinkin kun sitä koskevia säännöksiä ei ole sen valtion lainsäädännössä, jolle pyyntö on osoitettu, paitsi milloin avunpyyntöön myöntyminen olisi vastoin kyseisen valtion lainsäädännön yleisiä periaatteita, 2. ottamaan huomioon 23. marraskuuta 1995 hyväksytyn päätöslauselman yleiset ohjeet, 3. soveltamaan C kohdan säänöksiä, kun henkilöt tekevät yhteistyötä oikeusviranomaisten kanssa toisessa valtiossa, E. tulee arvioimaan tämän päätöslauselman täytäntöönpanoa kertomuksen perusteella, jonka neuvoston pääsihteeristö antaa sen käsiteltäväksi viimeistään vuoden 1997 loppuun mennessä. (1) EYVL N:o C 327, 7. 12. 1995, s. 5.